[bookmark: _GoBack]Врз  основа на 94 од Статутот на Општина Новаци (,,Службен гласник на Општина Новаци“ бр.07/2019), Советот на Општина Новаци на седницата одржана на ден  28.02.2023 год., донесе:



Правилник  
за условите, критериумите и постапката 
за доделување на еднократна парична помош на физички лица



Член 1
Со овој правилник се утврдуваат условите, критериумите и постапката за доделување на еднократна парична помош на физички лица.

Член 2
Средствата што се доделуваат согласно овој Правилник, ќе се исплатат од Буџетот на Oпштина Новаци , согласно Годишната програма и акциониот план за социјална заштита и Тековната резерва.

Член 3
Општина Новаци доделува еднократна парична помош на 
· Домаќинства во социјален ризик
· Лица со здравствени проблеми
· Лица со посебни потреби 
· Стари лица без потесно семејство
· Домаќинства погодени од елементарни непогоди (пожар, поплави, земјотреси )
· Деца без родители и родителска грижа
· Жртви од семејно насилство
· Еднородителски семејства
· Многудетни семејства
· Подршка на поединци во областа на спортот 
· Подршка на поединци од областа на културата
· Деца кои се запишуваат во прво одделене во тековната учебна година
· Новороденено дете
· 
Член 4
Корисник на средствата за еднократна парична помош може да биде исклучиво лице кое е жител на Општина Новаци.


Член 5
Еднократната парична помош може да се исплати еднаш годишно.






УСЛОВИ И КРИТЕРИУМИ

Член 6
Еднократната парична помош на домаќинства во социјален ризик се доделува врз основа на претходно доставено барање поткрепено со соодветна документација:
· Потврда  за висината на месечен личен доход од вработените членови или потврда за висина на пензија од приматели на пензија
· Потврда за приход од дополнителни дејности од Управа за јавни приходи
· Потврда од  Месната заедница во местото на живеење за социјалниот статус на барателот 
Висината на еднократната парична помош на лицата и семејствата во социјален ризик изнесува:
· со Решение на Градоначалник во висина утврдена во Одлука за извршување на буџет за тековната година или
· со Одлука на Совет на Општина Новаци во висина најмногу до 20 000,00 ден.

Согласно Правилникот, еднократна парична помош ќе се доделува на лица доколку нивните редовни месечни примања не го надминуваат нето приходот и тоа за :
·  самец до 15.000,00 ден
·  домаќинство со два члена  18.000,00 ден.
·  домаќинство со три члена 21.000,00 ден.
·  домаќинство со четири члена 25.00,00 ден.
·  домаќинство со пет и повеќе члена 30 000,00ден.

Еднократната парична помош на лицата и семејствата во социјален ризик не се доделува за:
· подмирување на комунални трошоци
· Подмирување на долгови по различни основи
· Купување на движен и недвижен имот


Член 7
За доделување на еднократна парична помош на лица со здравствени проблеми, со барањето потребно е барателот да достави :
· Уредна медицинска документација од која може да се констатира дијагнозата малигнитет 
· Потврда за користење на туѓа нега 
· Потврда за примател на  постојана парична помош 
Висината на еднократната парична помош на лица со здравствени проблеми изнесува најмногу 20 000,00 ден.

Член 8
За доделување на еднократна парична помош на лица со посебни потреби, со барањето потребно е барателот да достави :
· Наод и мислење за видот и степенот на попреченоста во физичкиот и психичкиот развој и специфичните потреби или
· Решение од ИПК за степен на инвалидност
Висината на еднократната парична помош на лица со посебни потреби  изнесува најмногу 20 000,00 ден.



Член 9
За доделување на еднократна парична помош на стари лица без потесно семејство, со барањето потребно е барателот да достави :
· Потврда од  Месната заедница од местото на живеење за состојбата во која живее на барателот. 
· Потврда за висина на минимална пензија. 
Висината на еднократната парична помош на стари лице без семејна грижа изнесува најмногу 20 000,00 ден.

Член 10
Еднократна парична помош на домаќинства погодени од елементарни непогоди се доделува врз основа на доставено барање  со соодветна документација – Записник од надлежен орган за настанатата штета и Записник од Полициска станица Новаци.
Пресметката за настаната штета по основ на барањето од подносителот по службена должност ја изготвува Комисија за утврдување на штети од елементарни непогоди на Општина Новаци.
Средствата се однесуваат само на штети на недвижен имот – живеалиште во кое барателот живее.
Еднократната парична помош се доделува на семејства погодени од елементарни непогоди кога проценатата штета е повисока од 100 000,00 ден.
Висината на еднократната парична помош на семејства погодени од елементарни непогоди изнесува најмногу 20 000,00 ден.

Член 11
За доделување  на еднократна парична помош на жртви од семејно насилство, еднородителски семејства и многудетни семејства, со барањето потребно е се достави: 
· Потврда од Центарот за социјални работи – Битола за регистирано  лице како жртва на семејно насилство  
· Документ за потврда на еднородителско семејство (извод на родените или посмртница)
· Извод на родените на децата
Висината на еднократната парична помош за жртви од семејно насилство, еднородителски семејства и многудетни семејства изнесува најмногу  до 20 000,00 ден.


Член 12
За доделување  на еднократна парична помош на деца без родители и родителска грижа со барањето се доставува мислење од Центарот за социјални работи – Битола. 
Висината на еднократната парична помош за деца без родители и родителска грижа изнесува најмногу  до 20 000,00 ден.

Член 13
За доделување  на еднократна парична помош на деца кои се запишуваат во прво одделение во тековната учебна година со барањето се доставува Потврда за упис во прво одделение издадена од ООУ „Славко Лумбарковски“ с. Новаци
Висината на еднократната парична помош за деца  кои се запишуваат во прво одделение во тековната учебна година изнесува 6 000,00 ден. нето износ.




Член 14
За доделување  на еднократна парична помош за новородено дете заедно со барањето се доставува  Извод од матичната книга на родени.
Висината на еднократната парична помош за новородено дете изнесува 6 000,00 ден. нето износ.

Член 15
За доделување на еднократната парична помош за подршка на поединци од областа на спортот, со барањето потребно е да се достави 
· Соодветна документација за учество на спортски настан со финансиска конструкција за потребните средства.

Висината на еднократната парична помош за поедници од областа спортот изнесува најмногу  до 20 000,00 ден. и истите може да се користат само еднаш во текот на календарската година.

Член 16
За доделување на еднократната парична помош за подршка на поединци од областа на културата, покрај барањето потребно е да се достави 
· Соодветна документација за намената на средствата односно доказ дека има потреба од истата во писмена форма ( пр. одржување на културни настани, изложби, литературни читања, традиционални настани и сл.)

Висината на еднократната парична помош за поедници од областа на културата изнесува најмногу до 20 000,00 ден. и истите може да се користат само еднаш во текот на календарската година.


ПОСТАПКА НА ДОДЕЛУВАЊЕ НА ЕПП


Член 17
Постапката за доделување на еднократна парична помош на физички лица  се поведува со поднесување на писмено барање од страна на барателот до Општина Новаци. Барањето се прима од страна на овластено лице за прием на барањата.
Барањето треба да ги содржи следните податоци:
-	име и презиме на барателот
· адреса на живеење
· ЕМБГ
· кратко објаснување за предметот на барањето
· дата на поднесување на барањето 
· контакт  
· потпис на барателот
· копија од трансакциона сметка
· копија од лична карта 
· придружна документација  согласно критериумите 





Член 18
Овластеното лице има обврска да го прими барањето, да изврши проверка на документацијата, да отвори  предмет – досие за истото и да го проследи  до архива каде се заверува со деловоден број.
Овластеното лице е должно да врши прием на барања во текот на работните денови.

Член 19
Најмалку еднаш месечно овластеното лице е должно да ја извести Комисија за доделување на еднократна парична помош (ЕПП) која е должна да ги разгледа доставените барања.
Член 20
Комисија е должна да даде мислење за секое доставено барање.
Комисија може да даде позитивно или негативно мислење. 
Во случај на негативно мислење од Комисијата, врз основа на записник, овластеното лице е должно да изготви Известување со кое се известува барателот дека се одбива барањето, истото да го проследи на одобрување и потпис од Градоначалникот и заверка на истото.
Овластеното лице е должно Известувањето да го достави до барателот  во рок  од 15 дена од денот на донесувањето по пошта.

Член 21
Доколку  Комисија даде позитивно мислење, истото се проследува до Градоначалникот на Општина Новаци или до Советот на Општина Новаци.
Градоначалникот може да утврди исплата на средства во максимална висина до 10 000,00 ден. или
Советот на општина Новаци може да утврдува исплата на средства во максимална висина од 20.000,00 ден.
По добиената согласност и утврдувањето на висината на средствата за исплата на еднократната парична помош за физички лица, овластеното лице е должно да изготви Решение за исплата во рок од 5 дена.

Член 22
Изготвеното Решение овластеното лице го проследува на контрола до овластеното лице за контрола (Раководителот на одделение за правни работи, општи и јавни дејности или Секретарот на Општина Новаци), кое го оверува со својот потпис.
Решението за исплата  на средствата за еднократна парична помош го донесува Градоначалникот на Општина Новаци. 
По потпишувањето на Решението од страна на Градоначалникот, овластеното лице го заверува во архива и истото го доставува во Одделението за финансиски прашања  за понатамошна постапка за исплата.

Член 23
Со донесувањето на оваj Правилник престанува да важи Правилникот за условите, критериумите и постапката за доделување на еднократна парична помош на физички лица бр.14-340/10 од 14.03.2022 година.

Член 24
Овој Правилник влегува во сила со денот на донесувањето, а ќе се објави во “Службен гласник на Општина Новаци“.					    
      Претседател на Совет 
        на  Општина Новаци
Славица Најдовска-Стојковска	
